laion/Wikipedia-Exotic huggingface dataset:
চেন্নাই জেলা

চেন্নাই জেলা,(তামিল: சென்னை மாவட்டம், প্রতিবর্ণী. চেন়্ন়ৈ মাভ়ট্টম্) হল ভারতের তামিল নাড়ু রাজ্যের ক্ষুদ্রতম জেলা। এটি একটি 'শহরজেলা', অর্থাৎ এর কোনো সদর শহর নেই। চেন্নাই শহরের বেশিরভাগ এলাকাই এই জেলার অন্তর্গত। এ জেলাটী পাঁচটি তালুকে বিভক্ত, যথাঃ এগমোর–নুগমবক্কম, টোন্ডিয়ারপেট ফোর্ট, মাম্বালম–গিন্ডী, ময়লাপুর–ট্রিপ্লিকেন এবং পেরাম্বুর–পুরসোলক্কম(Purasawalkkam)। চেন্নাই জেলা ভারতের পূর্ব উপকূলের সমতলভূমি অঞ্চলের ১৭৮.২ বর্গকিমি বিস্তীর্ণ এলাকা জুড়ে আছে। তামিল নাড়ুর উত্তরপশ্চিম কোণে করমন্ডল উপকূল বরাবর অবস্থিত এই জেলার সীমানায় আছে বঙ্গোপসাগর আর স্থলভাগে তিরুভাল্লুর জেলা এবং কাঞ্চীপুরম জেলা। ১২°৯' থেকে ১৩°৯' উত্তর অক্ষাংশ এবং ৮০°১২' থেকে ৮০°১৯' পূর্ব দ্রাঘিমাংশের মধ্যে অবস্থিত এই জেলার গড় উচ্চতা সমুদ্রতল থেকে ৬ মিটার উপরে। এর উপকূলরেখা প্রায় ২৫.৬০ কিমি দীর্ঘ (তামিল নাড়ুর উপকূলরেখার ২.৫%)। গরত্বপূর্ণ ভৌগোলিক অবস্থান আর আর্থনীতিক গুরুত্বের কারণে এই জেলাকে অনেকসময় "দক্ষিণভারতের দ্বার" (Gateway of South India) বলা হয়। এই জেলার উত্ত্রভাগে কয়ুম নদী আর দক্ষিণভাগে আডেয়ার নদী বহমান। এদের সঙ্গে বাকিংহ্যাম ক্যানাল আর ওত্তেরি নালা মিলে এই জেলাকে কার্যত কয়েকটি দ্বীপে বিভক্ত করে দিয়েছে। এই জেলা তৃতীয় সিসমিক জোনের ( Sesmic Zone III) মধ্যে পড়ে, তাই এখানে ভূমিকম্প হওয়ার মাঝারি সম্ভাবনা থাকে। ভূতাত্ত্বিক দৃষ্টিভঙ্গী থেকে এই জেলাকে তিনটি অঞ্চলে ভাগ করা যায়, যথা বালুকাময় অঞ্চল, কর্দমসিক্ত অঞ্চল এবং কঠিন পাথুরে অঞ্চল। এখানে মৃত্তিকা কাদামাটি (clay), কাদাপাথর (shale) আর বেলেপাথর (sandstone) মিশ্রিত। ২০০১ সালের আদমশুমারি অনুসারে, এই জেলার জনসংখ্যা ৪,৩৪৩,৬৪৫, জনসংখ্যার ঘনত্ব প্রতি বর্গকিমিতে প্রায় ২৪,৩৭৫ জন. প্রতি ১০০০ পুরুষ পিছ্র এখানে ৯৫১ জন মহিলা আছেন। গড় স্বাক্ষরতার হার ৮০.১৪%, যা জাতীয় গড় ৬৪.৫%-এর থেকে অনেক বেশি। দাপ্তরিক ওয়েবসাইট টেমপ্লেট:তামিল নাড়ু
সৈয়দ বদর-উল হাসান খান বাহাদুর

সৈয়দ বদর-উল হাসান খান বাহাদুর একজন ভারতীয় অভিনেতা ও শাস্ত্রীয় নৃত্যশিল্পী ছিলেন যিনি ছোট পর্দা ও বড় পর্দায় অভিনয় করেছেন। তিনি পাপ্পু পলিয়েস্টার নামে পরিচিত ছিলেন। সৈয়দ বদর-উল হাসান খান বাহাদুর ওয়াজেদ আলি শাহের বংশধর ছিলেন। তিনি ১৯৯০ সালে দ্য সোর্ড অব টিপু সুলতান ধারাবাহিকে মহীশূরের মহারাজা চরিত্রে অভিনয় করেছিলেন ও চরিত্রটিতে অভিনয়েত জন্য তিনি সেরা পার্শ্ব অভিনেতা হিসেবে জাতীয় পুরস্কার জিতেছিলেন। এছাড়া, তিনি জোধা আকবর চলচ্চিত্রে মোল্লা দোপেয়াজা চরিত্রে অভিনয় করেছিলেন। সৈয়দ বদর-উল হাসান খান বাহাদুর একজন শাস্ত্রীত নৃত্যশিল্পীও ছিলেন। তিনি তার নৃত্যের জন্য বিরজু মহারাজের নিকট পুরস্কৃত হয়েছিলেন। তিনি অভিনয়ের জন্য আম্বেদকার বিশ্ববিদ্যালয় থেকে সম্মানসূচক ডক্টরেট ডিগ্রি লাভ করেছিলেন। সৈয়দ বদর-উল হাসান খান বাহাদুর ২০১৯ সালের ৫ ফেব্রুয়ারি প্রয়াত হন। দ্য সোর্ড অব টিপু সুলতান প্রতিজ্ঞা জয় হনুমান চন্দ্রকান্ত ওম নাহাম শিভে সফর তেরি পায়াল মেরি গীত (১৯৮৯) এক নাম্বার কা চোর (১৯৯০) খুনি ড্রাকুলা (১৯৯২) ফুল অউর অঙ্গার (১৯৯৩) আন্ধা ইন্তাকাম (১৯৯৩) বেতাজ বাদশাহ (১৯৯৪) খুদ্দার (১৯৯৪) হাম হ্যায় খলনায়ক (১৯৯৬) তেরে মেরে সাপনে (১৯৯৬) দারাভানি হাভেলি (১৯৯৭) জেব কাটারি (১৯৯৭) ডারমিয়াঁ (১৯৯৭) ভয়ানক (১৯৯৮) মহারাজা (১৯৯৮) হিরো হিন্দুস্তানি (১৯৯৮) হিন্দুস্তান কি কসম (১৯৯৯) মান (১৯৯৯) ফির ভি দিল হ্যায় হিন্দুস্তানি (২০০০) বাদাল (২০০০) ইত্তেফাক (২০০১) দিল ঢুনঢতা হ্যায় (২০০২) ইয়ে মোহাব্বাত হ্যায় (২০০২) আপ মুঝে আচ্ছে লাগনে লাগে (২০০২) হামরা সে বিয়াহ কারবা (২০০৩) ঢুন্ড: দ্য ফগ (২০০৪) দিল নে জিসে আপনা কাহা (২০০৪) বিপাশা: দ্য ব্ল্যাক বিউটি (২০০৬) খোয়া খোয়া চাঁদ (২০০৭) জোধা আকবর (২০০৮) ইন্ডিয়ান নেভার এগেইন নির্ভয়া (২০১৮) "Descendants of Nawabs keeping Holi traditions alive"। Daily News and Analysis। ১০ মার্চ ২০০৯। সংগ্রহের তারিখ ৩১ অক্টোবর ২০১৯।  "'Jodha Akbar' actor Pappu Polyester aka Syed Badr-ul Hasan Khan Bahadur dies"। ABP Live। ৫ ফেব্রুয়ারি ২০১৯। ৩ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৯।  "National Award-winning actor Syed Badr-ul Hasan Khan Bahadur passes away in Lucknow"। Firstpost। ৬ ফেব্রুয়ারি ২০১৯। সংগ্রহের তারিখ ৩১ অক্টোবর ২০১৯।  "Jodha Akbar actor Syed Badr-ul Hasan Khan Bahadur aka Pappu Polyster passes away in Lucknow"। The Free Press Journal। ৫ ফেব্রুয়ারি ২০১৯। সংগ্রহের তারিখ ৩১ অক্টোবর ২০১৯।  "Jodha Akbar actor Syed Badr-ul Hasan Khan Bahadur aka Pappu Polyester dies"। Zee News। ৫ ফেব্রুয়ারি ২০১৯। সংগ্রহের তারিখ ৩১ অক্টোবর ২০১৯।  "'Jodha Ahbar' actor Syed Badr-ul Hasan Khan Bahadur passes away"। The Times of India। ৫ ফেব্রুয়ারি ২০১৯। সংগ্রহের তারিখ ৩১ অক্টোবর ২০১৯।  "Actor Syed Badr-ul Hasan Khan Bahadur passes away"। The Indian Express। ৫ ফেব্রুয়ারি ২০১৯। সংগ্রহের তারিখ ৩১ অক্টোবর ২০১৯।  "The Sword Of Tipu Sultan Actor Syed Badr-Ul Hasan Khan Bahadur Aka Pappu Polyester Passes Away"। Filmibeat। ৬ ফেব্রুয়ারি ২০১৯। সংগ্রহের তারিখ ৩১ অক্টোবর ২০১৯।  "PAPPU POLYESTER FILMOGRAPHY"। Cinestaan। ৩১ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৯।  "Bipasha - The Black Beauty"। Indian Film History। সংগ্রহের তারিখ ৩১ অক্টোবর ২০১৯।  ইন্টারনেট মুভি ডেটাবেজে সৈয়দ বদর-উল হাসান খান বাহাদুর (ইংরেজি)
যোগ বিয়োগ (উপন্যাস)

যোগ বিয়োগ আশাপূর্ণা দেবী রচিত একটি উপন্যাস। ১৯৫৩ সালে ক্যালকাটা বুক ক্লাব প্রকাশিত এই বইখানি লেখিকার বাজে খরচ নামে একটি বড় গল্পের পরিবর্ধিত রূপ। চলচ্চিত্রায়িত হয়েছিল বাংলা, হিন্দি ও তামিলে। যোগ বিয়োগ উপন্যাসের কাহিনি অবসরপ্রাপ্ত যামিনীমোহন, তার স্ত্রী সন্তোষিনী ও তার ক্রমভঙ্গুর পরিবারের উপাখ্যান। চাকরি থেকে অবসর গ্রহণের পর যামিনীমোহন ও সন্তোষিনী নিজের উপার্জনক্ষম পুত্রদের পরিবারে হেয় হতে থাকেন। এই সময় তার মানসিক ভরসা হয়ে ওঠে বাড়িতে আশ্রিত দূরসম্পর্কের অনাথ ভাগনে গোবিন্দ। নানা অপমান ও অপ্রীতিকর পরিস্থিতির সম্মুখিন হতে হতে একদিন মৃত্যু হয় যামিনীমোহনের। তিন ছেলের সংসারে ভাগের মা হয়ে সন্তোষিনী যেন সংসারের বোঝা হয়ে ওঠেন। অবশেষে গোবিন্দই হয়ে ওঠে সন্তোষিনীর পরম আশ্রয়। এই উপন্যাসটির রচনাশৈলী সম্পর্কে অধ্যাপক পবিত্র সরকার মন্তব্য করেছেন, “এ আখ্যানের চরিত্র কিছুটা শরৎচন্দ্রীয়, যদিও আশাপূর্ণার বিবৃতি ও সংলাপের ব্যঙ্গময় প্রখরতা শরৎচন্দ্রের শৈলী থেকে দূরে সরে এসেছে।” আশাপূর্ণা দেবী রচনাবলী, প্রথম খণ্ড, মিত্র ও ঘোষ পাবলিশার্স প্রাইভেট লিমিটেড, কলকাতা, প্রথম প্রকাশ ২০০০, পৃষ্ঠা xxiii (ভূমিকা) আশাপূর্ণা দেবী রচনাবলী, প্রথম খণ্ড, মিত্র ও ঘোষ পাবলিশার্স প্রাইভেট লিমিটেড, কলকাতা, প্রথম প্রকাশ ২০০০।
ইউনিভার্সিটি অব সাউদার্ন ক্যালিফোর্নিয়া

ইউনিভার্সিটি অব সাউদার্ন ক্যালিফোর্নিয়া মার্কিন যুক্তরাষ্ট্রে ক্যালিফোর্নিয়ার লস এঞ্জেলসে ইউনিভার্সিটি পার্কে অবস্থিত একটি বেসরকারি গবেষণা ভিত্তিক বিশ্ববিদ্যালয়। দক্ষিণ ক্যালিফোর্নিয়া বিশ্ববিদ্যালয় ১৮৮০ সালে প্রতিষ্ঠিত হয়, যা ক্যালিফোর্নিয়ার সবচেয়ে পুরনো গবেষণা ভিত্তিক বিশ্ববিদ্যালয়। অ্যান্ড্রু ভিটারবি, ন্যাশনাল মেডেল অব সায়েন্স ২০০৭, আইইই মেডেল অব অনার ২০১০ রবার্ট এম গ্রে, ক্লদ ই শ্যানন অ্যাওয়ার্ড ২০০৮, আইইইই জ্যাক এস কিলবি সিগনাল প্রসেসিং মেডেল ২০০৮ মারি গেল-মান, পদার্থবিজ্ঞানে নোবেল পুরস্কার ১৯৬৯ ড্যানিয়েল ম্যাক্‌ফ্যাডেন, অর্থনীতিতে নোবেল পুরস্কার ২০০০ এরিহ ওয়ারশেল, রসায়নে নোবেল পুরস্কার ২০১৩ অ্যান্ড্রু ভিটারবি, ন্যাশনাল মেডেল অব সায়েন্স ২০০৭, আইইই মেডেল অব অনার ২০১০ এবারহার্ড রেকটিন, আইইইই আলেক্সান্ডার গ্রাহাম বেল মেডেল ১৯৭৭ সলোমন ওলফ গলোম্ব, ক্লদ ই শ্যানন অ্যাওয়ার্ড ১৯৮৫, আইইইই রিচার্ড ডব্লিউ হ্যামিং মেডেল ২০০০, ন্যাশনাল মেডেল অব সায়েন্স ২০১১, বেঞ্জামিন ফ্রাঙ্কলিন মেডেল ২০১৬ ৩০ জুন, ২০১৩ তারিখে "U.S. and Canadian Institutions Listed by Fiscal Year 2013 Endowment Market Value and Change in Endowment Market Value from FY 2012 to FY 2013" (পিডিএফ)। National Association of College and University Business Officers and Commonfund Institute। ১ ফেব্রুয়ারি ২০১৪ তারিখে মূল (PDF) থেকে আর্কাইভ করা। সংগ্রহের তারিখ জানুয়ারি ২৯, ২০১৪।  "Faculty and Staff (2009–10 academic year)" (পিডিএফ)। USC। ২০১০-০৫-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৬-২২।  "USC Student Enrollment Statistics 2012-2013 Academic Year"। USC। সংগ্রহের তারিখ ২০১৪-০৪-১৮।  http://visit.usc.edu/ 229-acre University Park campus & 79-acre Health Sciences campus List of Nobel laureates by university affiliation List of Nobel laureates by university affiliation "Graphic Identity Program"। University of Southern California। ২০০৭-১২-২৯ তারিখে মূল থেকে আর্কাইভ করা। সংগ্রহের তারিখ ২০০৮-০১-৩১।  "World University Rankings (USA)"। ShanghaiRanking Consultancy। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "America's Top Colleges"। Forbes.com LLC™। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Best Colleges"। ইউ.এস. নিউজ অ্যান্ড ওয়ার্ল্ড রিপোর্ট এলপি। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About the Rankings"। ওয়াশিংটন মান্থলি। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World University Rankings"। ShanghaiRanking Consultancy। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "University Rankings"। QS Quacquarelli Symonds Limited। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "World University Rankings"। TSL Education Ltd.। সংগ্রহের তারিখ অক্টোবর ১৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এ. সুব্রহ্মণ্যম

এ. সুব্রহ্মণ্যম একজন ভারতীয় রাজনীতিবিদ ছিলেন যিনি প্রজা সোশ্যালিস্ট পার্টির রাজনীতির সাথে যুক্ত ছিলেন। তিনি একবার তামিলনাড়ু বিধানসভার বিধায়ক হিসেবে নির্বাচিত হয়েছিলেন। এ. সুব্রহ্মণ্যম ভারত ছাড় আন্দোলনে অংশগ্রহণ করেছিলেন। এর দরুন জেল খাটতে হয়েছিল তাকে। ১৯৭১ সালে তিনি প্রজা সোশ্যালিস্ট পার্টির মনোনয়নে তামিলনাড়ু বিধানসভার সিঙ্গানাল্লুর বিধানসভা কেন্দ্র থেকে বিধায়ক হিসেবে নির্বাচিত হয়েছিলেন। এ. সুব্রহ্মণ্যম ২০১৯ সালের ২০ মার্চ ৯৩ বছর বয়সে প্রয়াত হন। "Singanallur Assembly Constituency Election Result"। www.resultuniversity.com। সংগ্রহের তারিখ ৩০ অক্টোবর ২০১৯।  "Tamil Nadu Assembly Election Results in 1971"। www.elections.in। সংগ্রহের তারিখ ৩০ অক্টোবর ২০১৯।  "Former MLA passes away"। The Hindu। ২০ মার্চ ২০১৯। সংগ্রহের তারিখ ৩০ অক্টোবর ২০১৯।
শ্রাবস্তী জেলা

শ্রাবস্তী জেলা ভারতের উত্তরপ্রদেশ রাজ্যের একটি জেলা, ভিঙ্গা শহরটির জেলা সদর। শ্রাবস্তি জেলা হল দেবিপাটন বিভাগের একটি অংশ। ভারত সরকারের তথ্য মতে, জনসংখ্যা, আর্থ-সামাজিক সূচক এবং মৌলিক সুযোগ-সুবিধার সূচকের ২০০১ সালের আদমশুমারি তথ্যের ভিত্তিতে এটি ভারতের সংখ্যালঘুকেন্দ্রিক জেলাগুলির মধ্যে একটি। উত্তরপ্রদেশের উত্তর-পূর্বের শহর শ্রাবস্তি, পশ্চিম রাপ্তি নদীর নিকটে অবস্থিত। এই শহরটি গৌতম বুদ্ধের জীবনের সাথে নিবিড়ভাবে জড়িত, যিনি এখানে ২৪টি চতুর্মাস কাটিয়েছেন বলে বিশ্বাস করা হয়। "সাহেত-মাহেত" গ্রামের নিকটবর্তী প্রাচীন স্তূপ, মহিমান্বিত বিহারসমূহ এবং বেশ কয়েকটি মন্দির শ্রাবস্তীর সাথে বুদ্ধের মেলবন্ধন প্রতিষ্ঠা করে। নাগার্জুনের মতানুসারে, খ্রিস্টপূর্ব ৫ম শতকে এই শহরটির জনসংখ্যা ছিল ৯০০,০০০ জন। এটি মগধের রাজধানী, রাজগিরের থেকে বেশি মহিমান্বিত ছিল। চতুর্দশ শতাব্দীর 'বৃহৎকল্প' এবং বিভিন্ন কল্পের বর্ণনা অনুসারে, শহরের নাম ছিল মাহিদ। পরবর্তীকালে উল্লেখ রয়েছে যে, এই শহরটির নাম ছিল সাহেত-মাহেত। আরও উল্লেখ করা আছে যে, এই শহরটি জুড়ে একটি বিশাল দুর্গ ছিল যেখানে অনেকগুলি মন্দির ছিল এবং সেই মন্দিরে ছিল দেবকুলিকাদের মূর্তি। আজ মাটি এবং ইটের একটি বিরাট গড়-প্রাচীর এই শহরটিকে ঘিরে রয়েছে। শ্রাবস্তী শহরের নিকটে 'সাহেত-মাহেত' এ খনন চলাকালীন,অনেক প্রাচীন মূর্তি এবং শিলালিপি পাওয়া গেছে। এগুলি এখন মথুরা এবং লখনউয়ের যাদুঘরে রাখা হয়েছে। বর্তমানে, ভারত সরকারের প্রত্নতাত্ত্বিক বিভাগ মিত্র যৌথ গবেষণা করার জন্য খননকাজ করছে। ১৯৯৭ সালের মে মাসে বাহরাইচ জেলা বিভক্ত হয়ে শ্রাবস্তী গঠিত হয়েছিল। দক্ষিণে গোন্ডা জেলা এবং পশ্চিমে বারাইচ জেলা থেকে ঐতিহাসিক আওধের কিছু অংশ খোদাই করে শ্রাবস্তী বার হয়েছিল। শ্রাবস্তীর পূর্বদিকে বলরামপুর, উত্তর-পূর্বে নেপালের ড্যাং-দেউখুড়ি জেলা এবং উত্তর-পূর্বে নেপালের বাঁকে জেলার সীমানা। শ্রাবস্তী জেলা সদর ভিঙ্গা লখনউ (উত্তরপ্রদেশ রাজ্যের সদর দপ্তর, রাজ্যের রাজধানী) থেকে প্রায় ১৭০ কিলোমিটার দূরে অবস্থিত। ২০০৬ সালে পঞ্চায়েতি রাজ মন্ত্রক শ্রাবস্তীকে দেশের ২৫০টির মধ্যে একটি সর্বাধিক পিছিয়ে পড়া জেলা ঘোষণা করেছিল (মোট ৬৪০টি জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে। "Press Information Bureau English Releases"। Pib.nic.in। সংগ্রহের তারিখ ২০১২-০৭-২৩।  http://www.hindustantimes.com/Travel/TravelStories/The-Ananda-Bodhi-at-Shravasti/Article1-905851.aspx[স্থায়ীভাবে অকার্যকর সংযোগ] Ministry of Panchayati Raj (৮ সেপ্টেম্বর ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ সেপ্টেম্বর ২০১১।  টেমপ্লেট:Devipatan division topics
আবদুল মতিন সরকার

আবদুল মতিন সরকার একজন বাংলাদেশ আওয়ামী লীগ এর রাজনীতিবিদ এবং ময়মনসিংহ-৭ এর সাবেক সংসদ সদস্য। বর্তমানে তিনি ত্রিশাল উপজেলার চেয়ারম্যান হিসেবে দায়িত্ব পালন করছেন। আবদুল মতিন সরকার মুক্তি বাহিনীর সদস্য ছিলেন এবং বাংলাদেশের মুক্তিযুদ্ধে লড়াই করেছিলেন। ১৯৭৩ সালে তিনি ত্রিশাল নজরুল ডিগ্রি কলেজ ছাত্রলীগের সহ-সভাপতি ছিলেন। ১৯৯০ সালে তিনি ত্রিশাল উপজেলার চেয়ারম্যান নির্বাচিত হন। ২০০১ সালে বাংলাদেশ আওয়ামী লীগ এর প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন। "FF seeks nomination in M'singh-8 constituency | The Asian Age Online, Bangladesh"। The Asian Age (ইংরেজি ভাষায়)। সংগ্রহের তারিখ ৫ অক্টোবর ২০১৯।  "Parliament Election Result of 1991,1996,2001 Bangladesh Election Information and Statistics"। Vote Monitor Networks। ২৯ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।
রেজা আলী

রেজা আলী (১০ এপ্রিল ১৯৪০ - ১৩ ফেব্রুয়ারি ২০২৩) বাংলাদেশি ব্যবসায়ী, আইনজীবী ও বাংলাদেশ আওয়ামী লীগের একজন রাজনীতিবিদ যিনি ময়মনসিংহ-৭ জাতীয় সংসদীয় আসনের সাবেক সংসদ সদস্য ছিলেন। আলীর জন্ম ১০ এপ্রিল ১৯৪০ সালে নানা বাড়ি সিলেটে। তার বাবা টি. আলী এবং মা সারাহ আলী। বাবা টি. আলী পাকিস্তান সরকারের কেন্দ্রীয় মন্ত্রী, মিশরে নিযুক্ত অ্যাম্বাসেডর, ও বাংলাদেশ সুপ্রিম কোর্ট বার অ্যাসোসিয়েশনের প্রেসিডেন্ট ছিলেন।   তিনি লেখাপড়া শুরু করেন ঢাকার সেন্ট গ্রেগরী হাই স্কুলে। এরপর পাকিস্তানের লাহোরের আইচিসন কলেজ এবং ঢাকা বিশ্ববিদ্যালয়ে পড়াশোনা করেন। তার স্ত্রী নাইমা আলী। তাদের ৩ সন্তান মিরান আলী, সারাহ আলী এবং মিশাল আলী। রেজা আলী ১৯৬৮ সালে বিটপী অ্যাডভার্টাইজিং লিমিটেডের সূচনা করেন। মুক্তিযুদ্ধেও রেখেছেন অবদান। ১৯৮৪ সালে তিনি মিসামি গার্মেন্টস শুরু করেন। বাংলাদেশের শিপ ব্রেকিং শিল্প খাতের বিকাশেও তার অবদান রয়েছে। বাংলাদেশ শিপ ব্রেকার্স অ্যাসোসিয়েশনের ফাউন্ডার প্রেসিডেন্ট ছিলেন তিনি। সুপ্রিম কোর্ট বারের সদস্য ছিলেন তিনি। আলী ১৯৬০ সালে স্বৈরাচারী শাসক আইয়ুব খান সরকারের বিরুদ্ধে ঢাকা বিশ্ববিদ্যালয়ের ছাত্র আন্দোলনে মুখ্য ভূমিকা পালন করার কারণে তাকে কারাবন্দি করা হয়। তিনি বাংলাদেশ আওয়ামী লীগের কেন্দ্রীয় কমিটির উপদেষ্টা পরিষদের সাবেক সদস্য, ময়মনসিংহ জেলা আওয়ামী লীগের সাবেক সদস্য, ত্রিশাল উপজেলা আওয়ামী লীগের সাবেক আহ্বায়ক হিসেবে দায়িত্ব পালন করেন। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগ প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন। রেজা আলী ১৩ ফেব্রুয়ারি ২০২৩ সালে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন। ত্রিশাল উপজেলার ধানীখোলায় তাকে সমাহিত করা হয়। "Constituency 152"। parliament.gov.bd। ৪ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৯।  "সাবেক এমপি ও বিটপী'র প্রতিষ্ঠাতা রেজা আলী মারা গেছেন"। Ekattor TV (ইংরেজি ভাষায়)। সংগ্রহের তারিখ ২০২৩-০৭-২৩।  "সাবেক সংসদ সদস্য রেজা আলী আর নেই"। banglanews24.com। ২০২৩-০২-১৩। সংগ্রহের তারিখ ২০২৩-০৭-২৩।
এম. এ. হান্নান (রাজনীতিবিদ)

এম এ হান্নান (১১ এপ্রিল ১৯৩৫-১৫ জুন ২০২১) একজন জাতীয় পার্টি (এরশাদ) এর রাজনীতিবিদ এবং ময়মনসিংহ-৭ এর সাবেক সংসদ সদস্য। হান্নান ১৯৩৫ সালের ১১ এপ্রিল ময়মনসিংহের ত্রিশালে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতক শেষ করেছেন। হান্নান ২০১৪ সালে জাতীয় পার্টির প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন এবং ২০১৮ সাল পর্যন্ত দায়িত্ব পালন করেছেন । ৩১ শে অক্টোবর, ২০১৬-তে তার বিরুদ্ধে বাংলাদেশের মুক্তিযুদ্ধের সময় যুদ্ধাপরাধের অভিযোগ আনা হয়েছিল । "M.A. Hannan -এম. এ. হান্নান"। Amarmp (ইংরেজি ভাষায়)। সংগ্রহের তারিখ ৮ এপ্রিল ২০১৯।  "M.A. Hannan -এম. এ. হান্নান History"। Amarmp (ইংরেজি ভাষায়)। সংগ্রহের তারিখ ৮ এপ্রিল ২০১৯।  "Formal war crimes charges brought against MP Hannan"। Dhaka Tribune। ৩১ অক্টোবর ২০১৬। সংগ্রহের তারিখ ৮ এপ্রিল ২০১৯।
বৃক্কের ক্যান্সার

বৃক্কের ক্যান্সার, যা কিডনি ক্যান্সার (ইংরেজি: kidney cancer) বা রেনাল ক্যান্সার (ইংরেজি: renal cancer) নামেও পরিচিত হচ্ছে ক্যান্সারের এক ধরনের শ্রেণি যেগুলোর শুরু হয় বৃক্কে। এ ধরনের ক্যান্সারের উপসর্গের মধ্যে রয়েছে মূত্রে রক্তর উপস্থিতি, তলপেটের ভেতরে পিণ্ড, বা পিঠের ব্যথা বা ব্যাক পেইন। এগুলো সাথে জ্বর, ওজন কমে যাওয়া, এবং দুর্বলতা অনুভব করার মতো উপসর্গগুলোও দেখা যেতে পারে। এ সংক্রান্ত জটিলতার মধ্যে ক্যান্সার ফুসফুস বা মস্তিষ্কে ছড়িয়ে ক্যান্সার ছড়িয়ে পড়ার মতো সমস্যাও দেখা দিতে পারে। রেনাল সেল ক্যান্সার (আরসিসি), ট্রানজিশনাল সেল ক্যান্সার (টিসিসি), এবং উইলম্‌স টিউমার হচ্ছে বৃক্কের ক্যান্সারে প্রধান ও প্রচলিত তিনটি ধরন। বৃক্কের ক্যান্সারের মধ্যে রেনাল সেল ক্যান্সারের হার প্রায় ৮০% এবং বাকিদের মধ্যে ট্রানজিশনাল সেল ক্যান্সারের পরিমাণ সবচেয়ে বেশি। আরসিসি ও টিসিসি-এর ঝুঁকি বৃদ্ধির কারণগুলোর মধ্যে রয়েছে ধূমপান, নির্দষ্ট ব্যথানাশক সেবন করা, পূর্বে মূত্রাশয়ের ক্যান্সার হওয়া, অতিরিক্ত ওজন, উচ্চ রক্তচাপ, নির্দিষ্ট কিছু রাসায়নিক যৌগের সংস্পর্শ, এবং পারিবারিক ইতিহাস। উইলম্‌স টিউমারের ঝুঁকি বৃদ্ধির কারণগুলোর মধ্যে পারিবারিক ইতিহাস ও ডব্লিউএজিআর সিনড্রোমের মতো বংশগত ব্যাধি অন্যতম। রোগ নির্ণয়ের জন্য উপসর্গের ওপর ভিত্তি করে মূত্র পরীক্ষা এবং মেডিক্যাল ইমেজিংয়ের আশ্রয় নেওয়া হয়। ক্যান্সারের উপস্থিতি নিশ্চিত করতে সংশ্লিষ্ট টিস্যুর বায়োপসি করা হয়। বৃক্কের ক্যান্সারের ১ম ধাপ বৃক্কের ক্যান্সারের ২য় ধাপ বৃক্কের ক্যান্সারের ৩য় ধাপ বৃক্কের ক্যান্সারের ৪র্থ ধাপ ৪র্থ পর্যায়ের বৃক্কের ক্যান্সারের ক্ষেত্রে ক্যান্সার কোষ শরীরের অন্যান্য স্থানে ছড়িয়ে পড়ে যা চিকিৎসাবিজ্ঞানের ভাষায় মেটাস্ট্যাসিস নামে পরিচিত। আর বৃক্কের ক্যান্সারের ক্ষেত্রে সবচেয়ে প্রচলিত মেটাস্ট্যাসিসে স্থানগুলোর মধ্যে রয়েছে ফুসফুস, হাড়, মস্তিষ্ক, এবং বৃক্ক থেকে দূরবর্তী লিম্ফ নোডসমূহ। "Cancer of the Kidney and Renal Pelvis - Cancer Stat Facts"। SEER (ইংরেজি ভাষায়)। সংগ্রহের তারিখ ৩০ মে ২০১৯।  "Renal Cell Cancer Treatment"। National Cancer Institute (ইংরেজি ভাষায়)। ২০১৯। সংগ্রহের তারিখ ৮ জুন ২০১৯।  "Transitional Cell Cancer (Kidney/Ureter) Treatment"। National Cancer Institute (ইংরেজি ভাষায়)। ২০১৯। সংগ্রহের তারিখ ৮ জুন ২০১৯।  "Wilms Tumor and Other Childhood Kidney Tumors Treatment"। National Cancer Institute (ইংরেজি ভাষায়)। ২০১৯। সংগ্রহের তারিখ ৮ জুন ২০১৯।  Sommers, Marilyn S.; Fannin, Ehriel (২০১৪)। Diseases and Disorders: A Nursing Therapeutics Manual (ইংরেজি ভাষায়)। F.A. Davis। পৃষ্ঠা 657। আইএসবিএন 9780803644878।  "Kidney Cancer"। National Cancer Institute (ইংরেজি ভাষায়)। ২০১৯। সংগ্রহের তারিখ ৮ জুন ২০১৯।  Mulders PF, Brouwers AH, Hulsbergen-van der Kaa CA, van Lin EN, Osanto S, de Mulder PH (ফেব্রুয়ারি ২০০৮)। "[Guideline 'Renal cell carcinoma']" (Dutch and Flemish ভাষায়): 376–80। পিএমআইডি 18380384। উদ্ধৃতি শৈলী রক্ষণাবেক্ষণ: অচেনা ভাষা (link) "Kidney Cancer (Adult) – Renal Cell Carcinoma" (পিডিএফ)। American Cancer Society। ২০১৭-০২-২২ তারিখে মূল (পিডিএফ) থেকে আর্কাইভ করা।  Last Revised: May 16, 2016
চাঁদপুরা ইউনিয়ন

চাঁদপুরা বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন। চাঁদপুরা ইউনিয়নের আয়তন ৫,৯৬৭ একর। চাঁদপুরা ইউনিয়ন বরিশাল সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। ২০১১ সালের আদমশুমারি অনুযায়ী চাঁদপুরা ইউনিয়নের মোট জনসংখ্যা ১৬,৭৬৪ জন। এর মধ্যে পুরুষ ৮,১৩২ জন এবং মহিলা ৮,৬৩২ জন। মোট পরিবার ৩,৬৪৮টি। ২০১১ সালের আদমশুমারি অনুযায়ী চাঁদপুরা ইউনিয়নের সাক্ষরতার হার ৬৩.৮%। "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
চন্দ্রমোহন ইউনিয়ন

চন্দ্রমোহন বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন। চন্দ্রমোহন ইউনিয়নের আয়তন ৫,৭৩৫ একর। চন্দ্রমোহন ইউনিয়ন বরিশাল সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। ২০১১ সালের আদমশুমারি অনুযায়ী চন্দ্রমোহন ইউনিয়নের মোট জনসংখ্যা ১৫,৩২০ জন। এর মধ্যে পুরুষ ৭,৮৩৬ জন এবং মহিলা ৭,৪৮৪ জন। মোট পরিবার ২,৮৬২টি। ২০১১ সালের আদমশুমারি অনুযায়ী চন্দ্রমোহন ইউনিয়নের সাক্ষরতার হার ৫১.৬%। বরিশাল সদর উপজেলা বন্দর থানা, বরিশাল বরিশাল জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
চর কাউয়া ইউনিয়ন

চর কাউয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন। চর কাউয়া ইউনিয়নের আয়তন ৯,৩৪৬ একর। চর কাউয়া ইউনিয়ন বরিশাল সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। ২০১১ সালের আদমশুমারি অনুযায়ী চর কাউয়া ইউনিয়নের মোট জনসংখ্যা ৩০,২৩২ জন। এর মধ্যে পুরুষ ১৫,০৭৮ জন এবং মহিলা ১৫,১৫৪ জন। মোট পরিবার ৬,৪৭৯টি। ২০১১ সালের আদমশুমারি অনুযায়ী চর কাউয়া ইউনিয়নের সাক্ষরতার হার ৫৯.৭%। বরিশাল সদর উপজেলা বন্দর থানা, বরিশাল বরিশাল জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
টুঙ্গিবাড়িয়া ইউনিয়ন

টুঙ্গিবাড়িয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন। টুঙ্গিবাড়িয়া ইউনিয়নের আয়তন ৫,০২৫ একর। টুঙ্গিবাড়িয়া ইউনিয়ন বরিশাল সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। ২০১১ সালের আদমশুমারি অনুযায়ী টুঙ্গিবাড়িয়া ইউনিয়নের মোট জনসংখ্যা ১৯,৮২১ জন। এর মধ্যে পুরুষ ৯,৪৯১ জন এবং মহিলা ১০,৩৩০ জন। মোট পরিবার ৪,২৯৮টি। ২০১১ সালের আদমশুমারি অনুযায়ী টুঙ্গিবাড়িয়া ইউনিয়নের সাক্ষরতার হার ৫৬.৭%। বরিশাল সদর উপজেলা বন্দর থানা, বরিশাল বরিশাল জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
জাগুয়া ইউনিয়ন

জাগুয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন। জাগুয়া ইউনিয়নের আয়তন ১,৮৯৭ একর। জাগুয়া ইউনিয়ন বরিশাল সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কোতোয়ালী মডেল থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। ২০১১ সালের আদমশুমারি অনুযায়ী জাগুয়া ইউনিয়নের মোট জনসংখ্যা ৬,৫০৯ জন। এর মধ্যে পুরুষ ৩,০৯২ জন এবং মহিলা ৩,৪১৭ জন। মোট পরিবার ১,৪২০টি। ২০১১ সালের আদমশুমারি অনুযায়ী জাগুয়া ইউনিয়নের সাক্ষরতার হার ৭৮.২%। বরিশাল সদর উপজেলা কোতোয়ালী থানা, বরিশাল বরিশাল জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
সায়েস্তাবাদ ইউনিয়ন

সায়েস্তাবাদ বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন। সায়েস্তাবাদ ইউনিয়নের আয়তন ১১,৩১৮ একর। সায়েস্তাবাদ ইউনিয়ন বরিশাল সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাউনিয়া থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। ২০১১ সালের আদমশুমারি অনুযায়ী সায়েস্তাবাদ ইউনিয়নের মোট জনসংখ্যা ২৩,২৫৫ জন। এর মধ্যে পুরুষ ১১,২৫৭ জন এবং মহিলা ১১,৯৯৮ জন। মোট পরিবার ৪,৯৮৩টি। ২০১১ সালের আদমশুমারি অনুযায়ী সায়েস্তাবাদ ইউনিয়নের সাক্ষরতার হার ৫১.১%। বরিশাল সদর উপজেলা কাউনিয়া থানা, বরিশাল বরিশাল জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
চর বাড়িয়া ইউনিয়ন

চর বাড়িয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন। চর বাড়িয়া ইউনিয়নের আয়তন ৪,৮৬০ একর। চর বাড়িয়া ইউনিয়ন বরিশাল সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কাউনিয়া থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।এর বতর্মান চেয়ারম্যান মাহাতাব হোসেন সুরুজ ২০১১ সালের আদমশুমারি অনুযায়ী চর বাড়িয়া ইউনিয়নের মোট জনসংখ্যা ২২,৯০৪ জন। এর মধ্যে পুরুষ ১১,৫১০ জন এবং মহিলা ১১,৩৯৪ জন। মোট পরিবার ৪,৭৩৬টি। ২০১১ সালের আদমশুমারি অনুযায়ী চর বাড়িয়া ইউনিয়নের সাক্ষরতার হার ৬২.৯%। বরিশাল সদর উপজেলা কাউনিয়া থানা, বরিশাল বরিশাল জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)